У 2010 г. напярэдадні Каляд быў завершаны роспіс купала ўсярэдзіне царквы. У цэнтры кампазіцыі – выява Спаса Нерукатворнага, а вакол яго размешчаны дванаццаць апосталаў. Абноўлены іканастас, абразы. Вядома, у галоўным гарадскім храме і ў буднія, і ў святочныя дні не спыняецца праца кніжнай крамы, нядзельнай школы, клубаў па інтарэсам. З задавальненнем гараджане звяртаюцца да святароў з просьбай правесці абрады шлюбу і хрышчэння, прыхаджане прымаюць святую прычасць і ўзносяць свае малітвы да Госпаду Бога. Старажылы кажуць, што месца гэта намоленае, таму менавіта тут высокая імавернасць таго, што вашы малітвы будуць пачуты.